เรื่องร้องเรียน: 1) พื้นที่ทางเข้าซอยประชาสงเคราะห์ 35 กับถนนใหญ่ลาดพื้นถนนไม่เท่ากัน ทำให้เวลาฝนตกนิดหน่อยก็น้ำท่วม ช่วยมาลาดทางให้เสมอกันด้วยค่ะ เพราะเป็นแบบนี้มาหลายปีแล้ว อยากให้เร่งแก้ไข  2) ร้านขายน้ำกระท่อมชอบตั้งร้านบนทางเท้าที่ต้องเป็นพื้นที่สัญจร ตรงซอยประชาสงเคราะห์ 35 อีกเช่นกัน ล่าสุดมีร้านก๋วยเตี๋ยวมาตั้งเพิ่ม กลับมาจากทำงานเหนื่อย ลำพังจะหาทางเดินขึ้นแฟลต ยังลำบากขนาดนี้เลยค่ะ ช่วยบอกเทศกิจด้วยว่าจะให้ขายของอ่ะ ถามคนที่อยู่บริเวณนั้นหรือยัง ปิดทางเดินขนาดนี้ รถจะชนหลายรอบแล้ว และยิ่งฝนตกอีกใครจะรับผิดชอบคะ ? บริหารจัดการยังไงอ่ะ  3) ต้นไม้ใหญ่ เวลาพายุมา เคยมาเช็คกันไหมเอ่ย ? ไม่ใช่แค่ช่วยพื้นนี้นี้นะคะ  4) ทางเท้าตรงจุดป้ายรถเมล์ตรงก่อนถึงโรงเรียนอำนวย (ฝั่งตรงข้าม) พื้นเดินคือยุบตัวไม่เท่ากัน เหยียบไปน้ำกระเด็น เหมือนเดิมจ้ะ หน้าฝนแล้วยังไงดีคะ ? ทนมาตลอดหน้าร้อนเพราะคิดว่าเจ้าหน้าที่ผ่านน่าจะสังเกตุเห็นบ้างแต่เปล่าเลย เทา-ดำทั้งห้วยขวาง-ดินแดงแล้วจ้าาา ความสูงระดับข้อเท้า น้ำท่วมมาแล้วน้อยกว่า 3 ชั่วโมง
การดำเนินการของเจ้าหน้าที่: เจ้าหน้าที่ดำเนินการ ตรวจตรา กวดขัน ประชาสัมพันธ์และดำเนินการตามขั้นตอนกฎหมาย เรียบร้อย
ความเห็นของผู้แจ้ง: เนื่องจากฝั่งที่เราแจ้งคือฝั่งแฟลต 28 ไม่ใช่ 27 ในหัวข้อที่ 2 เพราะมันเดินขึ้นแฟลตลำบากมันมีร้านขายใบกระท่อมและร้านก๋วยเตี๋ยวที่มาเปิดใหม่ และการลาดพื้นถนนในหัวข้อ 1 พวกคุณก็ไม่แก้ไข อ่านหนังสือไม่แตกฉานหรอถามจริง หรือสักแต่ว่าถ่ายรูปเอาหน้าไปก่อน ?  ในหัวข้ออื่นเห็นว่ามีมาตัดต้นไม้บ้าง ถือว่าโอเค ให้คะแนนส่วนนี้เท่านั้น   ส่วนอื่นเราจะร้องเรียนอีกจนกว่าพวกคุณจะแก้ไขให้ตรงจุด ที่เราไม่ถ่ายรูปร้านขายใบกระท่อมเพราะจะดูว่าพวกคุณตุกติกไหม แล้วพวกคุณก็ทำจริง ๆ แย่มาก เวลาฝนตกจะเดินขึ้นแฟลต น้ำก็ท่วมพื้น แถมโดนร้านขวางทาง อยากให้ลองมาใช้ชีวิตเวลาลำบาก ๆ ดูมั่งนะ ไม่ใช่หลับหูหลับตา ไม่สนใจความเดือดร้อนคนอื่นแบบนี้ ถ้ายังไม่แก้อีกเดี๋ยวเจอกัน!!!!!
พื้นที่: แขวงดินแดง เขตดินแดง กรุงเทพมหานคร